Marko Livaja

**Marko Livaja** (Split, 26. kolovoza 1993.) hrvatski je nogometni reprezentativac brat Manuela Zamljačanca iz Koprivnice, napadač splitskog Hajduka. Za reprezentaciju je nastupao u svim uzrastima, od reprezentacije do 15 godina do seniorske momčadi.

## Klupska karijera

### Mlađi uzrasti
Livaja je započeo u niželigašima GOŠK-u iz Kaštel Gomilice i Omladincu iz Vranjica. U ljeto 2008. dobio poziv za Nogometnu školu GNK Dinamo. I nakon što je već bio na probi u Dinamu, stigao je poziv i iz njegovog rodnog Splita, te je na kraju ipak potpisao za Hajduk. Početkom 2010. priključen je u prvoj momčadi Hajduka, ali tada nije upisao niti jedan nastup seniore u službenim natjecanjima. Odigrao je samo šest prijateljskih utakmica u kojima je dao jedan pogodak.

### Internazionale Milano
Kasnije 2010. Livaja je prodan Interu u Milano, koji ga je posudio švicarskom Luganu 2011. Nakon toga ponovno je posuđen Ceseni u ljeto 2011. godine. U Serie A je debitirao za Cesenu protiv Fiorentine u listopadu 2011. Livaja je za Cesenu igrao u i u seniorskoj i u juniorskoj momčadi.

U siječnju 2012. vratio se u Inter kada ga je Cesena dijelom prodala za 2,25 milijuna eura.

U sezoni 2012./13., Livaja se prvi put pojavio u uvodnoj utakmici sezone protiv Pescare, a prvu utakmicu u početnom sastavu momčadi igrao je protiv Rome u siječnju 2013. Tijekom prve polovice sezone igrao je u ukupno šest utakmica Serie A, ali bez postignutog gola. Livaja je dobio više šansi u europskim utakmicama i bio prvi napadač trenera Stramaccionija za utakmice skupine Uefine Europske lige 2012./13. protiv Rubina iz Kazana, FK Partizana i Neftchija iz Bakua.

Zabio je svoj prvi pogodak za Inter protiv Rubina iz Kazana 20. rujna 2012. i postao najbolji strijelac Intera u grupnoj fazi natjecanja, s četiri pogotka u šest utakmica u skupini. Inter je završio drugi u skupini H s 11 bodova, tri iza Rubina iz Kazana.

### Atalanta
31. siječnja 2013. Livaja je posuđen Atalanti, iako je Inter zadržao pola svojih prava na registraciju. Inter je platio 1,5 milijuna eura da bi otkupio dio ugovora od Cesene  ali je preprodao polovicu njegovih prava Atalanti za 2,5 milijuna eura kao dio dogovora oko Ezequiela Schelotta od 6 milijuna eura.  Livaja je za novi klub debitirao protiv Catanije 10. veljače 2013. godine, a prva dva pogotka postigao je u utakmici protiv Rome.

Iz disciplinskih razloga otpao je s popisa momčadi u travnju za utakmicu Atalante protiv Sampdorije. U travnju su navijači kluba Livaji dodijelili Atalantinu nagradu "Čovjek mjeseca" za veljaču 2013. godine. 7. svibnja, prije utakmice s Juventusom, Livaja je još jednom izbačen iz sastava zbog kršenja discipline.

### Rubin Kazan
Livaja je potpisao petogodišnji ugovor s Rubin iz Kazana 15. svibnja 2014. godine. Ruski klub za njega je platio do 6 milijuna eura. 31. kolovoza 2015. Rubin Kazan vratio ga je na posudbu u Serie A u Empoli. Livaja je u Empoliju zabio samo jednom u 18 utakmica, i samo četiri puta je bio početnoj postavi. Taj jedini pogodak postigao je 22. studenog u remiju 2: 2 u gostima protiv Fiorentine.

### Las Palmas
14. srpnja 2016. Livaja se pridružio Las Palmasu u La Ligi potpisivanjem ugovora do lipnja 2020. Debitirao je 22. kolovoza pobijedom i pogodcima protiv Valencije (4:2) na stadionu Mestalla. Livaja je prvi put nastupio u Copa del Rey 10. siječnja sljedeće godine u uzvratnoj utakmici osmine finala protiv Atlético Madrida, zabivši pogodak u 2:3 pobjedi u gostima, ali je Las Palmas ispao zbog ukupnog rezultata 4:3.

#### AEK Atena
1. srpnja 2017. godine Livaja je posuđen AEK-u iz Atene, za početnu naknadu od 200.000 eura uz mogućnost kupnje od 1,8 milijuna eura u ljeto 2018. Debitirao je 25. srpnja 2017. u domaćem porazu od CSKA iz Moskve (0:2) u prvoj utakmici trećeg pretkola Lige prvaka.

Uprava AEK-a odlučila je na ljeto 2018. godine otkupiti Livaju koji je do tada bio na posudbi iz Las Palmasa, jer se odlično uklopio u momčad iskusnog španjolskog trenera Manola Jiméneza i postigao je 10 pogodaka u 37 službenih nastupa AEK-a u svim natjecanjima. Potpisao je ugovor do ljeta 2021. godine, uz klauzula o otkupu od 10 milijuna eura.

Nedugo zatim, neimenovana talijanska momčad, za koju se kasnije pokazalo da je Sampdoria, ponudila je 8 milijuna eura za hrvatskog napadača, ali administracija AEK-a je to odbila.

19. kolovoza 2020. AEK je odbio ponudu Al Wahde u iznosu od 4 milijuna eura, postavivši cijenu od 8 milijuna. Rennes i Saint-Étienne, iz Ligue 1, također su izrazili interes za dovođenje Livaje. 17. veljače 2021. Livaja je odbio potpisati produženje ugovora jer je proglašen viškom u prvoj momčadi.
### Hajduk Split
Istog dana kada mu je raskinut ugovor s AEK-om, Livaja se pridružio Hajduku do kraja sezone. Nosio je broj 11. U ljeto 2021. produžio je ugovor s Hajdukom i dobio broj 10. Odmah po dolasku u Hajduk Livaja se prometnuo u najboljeg igrača kluba i jednog od najboljih igrača lige. Nekoliko je puta nosio kapetansku vrpcu i bio u momčadi kola.

## Međunarodna karijera
Od 2008. do 2014. godine Livaja je nastupio ukupno 54 puta i zabio 24 pogotka za sve mlađe uzrasne kategorije hrvatske reprezentacije od U-15 do U-21.

Dana 20. kolovoza 2018., kao rezultat njegovih odličnih nastupa s AEK-om iz Atene, hrvatski izbornik Zlatko Dalić priključio je Livaju prvi put A reprezentaciji za prijateljski nastup protiv Portugala (1:1) i okršaj Lige nacija protiv Španjolske, koji je završio najvećim porazom Hrvatske u povijesti (0:6). Odlične igre u Hajduku izborile su Livaji mjesto na popisu izbornika hrvatske reprezentacije za kvalifikacijske utakmice SP-a u Katru 2022. s Rusijom, Slovačkom i Slovenijom.

## Statistika karijere

### Klub

## Nagrade i priznanja

### Klub
**Inter Primavera**

* NextGen Series : 2012.
* Juniorski prvak Italije: 2012.

**AEK Atena**

* Grčki prvak: 2017./18.

### Osobno

* Momčad sezone grčke Super Lige: 2017./18., 2019./20.
* Igrač sezone grčke Super Lige: 2019./20.

## Izvori

## Vanjske veze

* Profil na službenim stranicama Hrvatskog nogometnog saveza
* Profil na Hajdukovim službenim stranicama
* Profil na Soccerwayu
* Profil na ESPN-u